АНТИКОР: Сатыбалды мемлекетке тағы 50 млрд теңге қайтарады
"АНТИКОР: Сатыбалды мемлекетке тағы 50 млрд теңге қайтарады" | "https://abai.kz/post/182171"
TITLE: АНТИКОР: Сатыбалды мемлекетке тағы 50 млрд теңге қайтарады
URL: https://abai.kz/post/182171
META: "АНТИКОР: Сатыбалды мемлекетке тағы 50 млрд теңге қайтарады" | "https://abai.kz/post/182171"
DATE: 11.04.2024
AUTHOR(s): Abai.kz
TOTAL WORDS: 105
TEXT: Сыбайлас жемқорлыққа қарсы іс-қимыл Агенттігі Қайрат Сатыбалдыұлына қатысты қылмыстық істі қарау шеңберінде сот заңсыз сатып алынған активтерді қайтару жөніндегі рәсімдерді орындау қажеттілігіне байланысты процестік келісім жасасу үшін қосымша мерзім беру туралы шешім қабылдағаны туралы хабарлады. «Атап айтқанда, сотталушының жалпы сомасы 50 млрд теңгеден асатын қосымша мүліктік активтерін мемлекет пайдасына қайтару туралы мәселе қаралуда», – деп жазылған хабарламада. Бұған дейін хабарланғандай, тергеу барысында Қайрат Сатыбалдыұлы өз кінәсін толық мойындап, қылмыстық жолмен алынған мүлікті ашуға ықпал еткен. Сотқа дейінгі тергеп-тексеру кезеңінде Сыбайлас жемқорлыққа қарсы қызмет сотталушының және онымен байланысты тұлғалардың жалпы сомасы 732 млрд теңгеден астам мүліктік активтері мен ақшалай қаражатын мемлекет пайдасына қайтаруды қамтамасыз етті. Abai.kz
